
JEGYZŐKÖNYV

Készült:
Kislőd Német Nemzetiségi Önkormányzat Képviselő-testületének 2014. február 11-én 14.00 órakor megtartott nyilvános üléséről.

Jelen voltak: 

Vidáné Varga Krisztina
elnök

Adonyi Józsefné
elnökhelyettes
Gubai-Szabó Eszter
képviselő
Távolmaradt képviselők:

Draskovics Istvánné
képviselő

Meghívottak:

Somogyi Anna
polgármester

Dobosi Gergely
jegyző

A meghívottak közül megjelent és a napirend tárgyalásánál jelen volt:

Dobosi Gergely
jegyző

Vidáné Varga Krisztina elnök köszöntötte a nyilvános képviselő-testületi ülésen megjelenteket. A jelenléti ív alapján megállapította, hogy a képviselők közül 3 fő megjelent, 1 fő távolmaradt, így a testület határozatképes.

A nyilvános ülést megnyitotta.

Az elnök javasolta, hogy a jegyzőkönyv hitelesítésére a testület Adonyi Józsefné elnökhelyettest jelölje ki. A képviselő-testület az elnök javaslatával egyetértett és 3 szavazattal, 0 ellenszavazattal, 0 tartózkodás mellett Adonyi Józsefné elnökhelyettest jelölte ki a testületi ülésről készített jegyzőkönyv hitelesítésére.

Az elnök javasolta, hogy a képviselő-testület a meghívóban szereplő napirendi javaslatot fogadja el.
A képviselő-testület az elnök javaslatával egyetértett és 3 szavazattal, 0 ellenszavazattal, 0 tartózkodás mellett a napirendet az alábbiak szerint elfogadta:

Napirend:

1.) Előterjesztés a Kislőd Község Önkormányzatával kötött együttműködési megállapodás felülvizsgálatáról.

Előadó: Dobosi Gergely jegyző

2.) Előterjesztés az Önkormányzat 2014. évi költségvetéséről.


Előadó: Vidáné Varga Krisztina elnök

NAPIREND TÁRGYALÁSA

1.) Napirend: Előterjesztés a Kislőd Község Önkormányzatával kötött együttműködési megállapodás felülvizsgálatáról.
Előadó: Dobosi Gergely jegyző
(Írásbeli anyag a jegyzőkönyv mellékletét képezi)

Elnök felkérésére jegyző az előterjesztésben foglaltak szerint részletesen tájékoztatta a képviselő-testületet a Kislőd Község Önkormányzatával kötött együttműködési megállapodás rendelkezéseiről. Ennek keretében elmondta, hogy abban komolyabb változtatás nem történt, a módosítások a vonatkozó jogszabályokban módosult határidők, illetve a Hivatal névváltozása miatt váltak szükségessé.
Kérdés, hozzászólás nem hangzott el, így elnök javasolta, hogy a Képviselő-testület az előterjesztett határozati javaslatot fogadja el.

A képviselő-testület az elnök javaslatával egyetértett, és 3 szavazattal, 0 ellenszavazattal, 0 tartózkodás mellett a következő határozatot hozta:
Kislőd Német Nemzetiségi Önkormányzat Képviselő-testületének 3/2014. (II. 11.) számú határozata:

Kislőd Német Nemzetiségi Önkormányzat Képviselő-testülete a nemzetiségek jogairól szóló 2011. évi CLXXIX. törvény 80. § (2) bekezdése értelmében Kislőd Község Önkormányzat Képviselő-testületével kötött Együttműködési Megállapodását felülvizsgálta, amelynek következtében az e határozat mellékletét képező Együttműködési Megállapodást elfogadja.

A Képviselő-testület felhatalmazza a polgármestert az Együttműködési Megállapodás Képviselő-testület nevében történő aláírására.

Felelős: Vidáné Varga Krisztina
Határidő: azonnal
2.) Napirend: Előterjesztés az Önkormányzat 2014. évi költségvetéséről.
Előadó: Vidáné Varga Krisztina elnök
(Írásbeli anyag a jegyzőkönyv mellékletét képezi)

Elnök az előterjesztésben foglaltak szerint tájékoztatta a Képviselő-testületet, hogy az Önkormányzat 2014. évi költségvetéséről.
Kérdés, hozzászólás nem hangzott el, így elnök javasolta, hogy a Képviselő-testület az előterjesztett határozati javaslatot fogadja el.

A képviselő-testület az elnök javaslatával egyetértett, és 3 szavazattal, 0 ellenszavazattal, 0 tartózkodás mellett a következő határozatot hozta:

Kislőd Német Nemzetiségi Önkormányzat Képviselő-testületének 4/2014. (II. 11.) számú határozata:

1. Kislőd Német Nemzetiségi Önkormányzat Képviselő-testülete a 2014. évi költségvetésének

      a) kiadási főösszegét


1.599 ezer forintban,

      b) bevételi főösszegét


1.599 ezer forintban állapítja meg.

2. Kislőd Német Nemzetiségi Önkormányzat 2014. évi bevételeit és kiadásait mérlegszerűen a határozat 1. melléklete tartalmazza.

3. Az önkormányzat összesített 2014. évi költségvetési bevételeinek forrásonkénti, valamint ezen belül működési és felhalmozási cél szerinti részletezését a határozat 2. és 3. melléklete tartalmazza.

4. Az önkormányzat összesített 2014. évi kiemelt kiadási előirányzatait a képviselő-testület az alábbiak szerint állapítja meg:


- személyi jellegű kiadások:



      0 ezer forint,


- munkaadókat terhelő járulékok:


      0 ezer forint,


- dologi jellegű kiadások:


           1.291 ezer forint,


- támogatások:




      0 ezer forint,


- működési támogatások                                                  0 ezer forint,


- felhalmozási kiadások                                               308 ezer forint.

5. A 2014. évi kiadásainak kormányzati funkciónként fő előirányzatonként szerinti bontását a határozat 4. és 5. mellékletei tartalmazzák. A 2014. évi felhalmozási kiadásokat a 6. melléklet tartalmazza.
6. Az önkormányzat tartalék előirányzata 0 forint.
7. Az önkormányzati szintre összesített, a 2014. év várható bevételi és kiadási előirányzatai teljesülésének előirányzat-felhasználási ütemtervét a határozat 7. melléklete tartalmazza.

8. Kislőd Német Nemzetiségi Önkormányzat 2014. költségvetési évre vonatkozó létszámkeretét 0 főben határozza meg.

9. Az önkormányzat bevételi és kiadási előirányzatai év közben megváltoztathatóak.

10.
A képviselő-testület kizárólagos hatáskörébe tartozik a költségvetési határozat módosítása.

11. Ha évközben az Országgyűlés, a Kormány, illetve valamely költségvetési fejezet vagy elkülönített állami pénzalap az önkormányzat számára pótelőirányzatot biztosít, arról az elnök a képviselő-testületet tájékoztatni köteles.

12. A képviselő-testület a jóváhagyott kiemelt előirányzatokon belül a részelőirányzatoktól – az államháztartásról szóló törvény végrehajtására kiadott Kormányrendeletben foglaltak figyelembevételével – előirányzat-módosítás nélkül is eltérhet.

13. Az elnök rendkívüli, illetve azonnali intézkedést igénylő esetben (például az önkormányzat ellen benyújtott inkasszó) a pénzbeli kötelezettség azonnali teljesítéséről, illetve az azonnali kifizetésről azok összegére tekintet nélkül gondoskodik. Rendkívüli, illetve azonnali intézkedést igénylő eset, amelyben a képviselő-testület soron következő ülésének és döntésének kivárása a fennálló pénzbeli kötelezettség növekedését (például kamatterhekkel) vagy a határidőhöz kötött teljesítés elmulasztása hatósági vagy bírósági eljárás megindítását vonja maga után.

14. A 13. bekezdés szerinti intézkedéséről az elnök a képviselő-testület soron következő ülésén beszámol. A képviselő-testület az elnök intézkedését – amennyiben azt kellőképpen indokoltnak tartja – határozatával jóváhagyja.

15. Kislőd Német Nemzetiségi Önkormányzat adósságot keletkeztető ügyletből származó fizetési kötelezettség megállapításához nem rendelkezik saját bevétellel.

16. Kislőd Német Nemzetiségi Önkormányzat 2014-2015-2016. évben adósságot keletkeztető ügyletre irányuló kötelezettséget és kezességet nem vállal.
17. A Képviselő-testület utasítja az elnököt a szükséges intézkedések megtételére.

Felelős: Vidáné Varga Krisztina

Határidő: 2014. év során folyamatos
Egyéb kérdés, hozzászólás nem hangzott el, így elnök az ülést 14.30 órakor berekesztette.

K.m.f.


Vidáné Varga Krisztina
Adonyi Józsefné

elnök
elnökhelyettes



(jegyzőkönyv hitelesítő)
2

